Isaac Foulkes

Newyddiadurwr, awdur a chyhoeddwr oedd Isaac Foulkes (Llyfrbryf, 9 Tachwedd 1836 – 2 Tachwedd 1904).

Ganed ef yn Llanfwrog, Rhuthun, Sir Ddinbych lle bu'n brentis cysodydd. Yn 1854 aeth i Lerpwl cyn gorffen ei brentisiaeth lle bu'n gweithio fel cysodydd yn swyddfa'r Amserau. Yn 1862 sefydlodd ei wasg ei hun a hynny yn Lerpwl lle roedd cymuned sylweddol o Gymry Cymraeg o siroedd y Gogledd.

Ef oedd perchennog a golygydd cyntaf Y Cymro, a ddechreuodd ar 22 Mai 1890. 

Bu farw yn y Rhewl yn 1904.

Cyhoeddiadau
Detholiad yn unig yw hwn o'r llyfrau niferus a gyhoeddwyd gan Isaac Foulkes:
 Cymru Fu. Straeon a chwedlau.
 Enwogion Cymru (1870)
 Rheinallt ab Gruffydd (1874). Rhamant am Rheinallt ap Gruffudd (15eg ganrif)
 Y Ddau Efell, neu Llanllonydd (1875)
 Daniel Owen. Y Nofelydd (1903). Cofiant Daniel Owen.

Cyfeiriadau

Categori:Cyhoeddwyr o Gymru
Categori:Genedigaethau 1836
Categori:Golygyddion o Gymru
Categori:Llenorion Cymraeg
Categori:Llenorion y 19eg ganrif o Gymru
Categori:Llenorion yr 20fed ganrif o Gymru
Categori:Marwolaethau 1904
Categori:Newyddiadurwyr o Gymru
Categori:Pobl o Sir Ddinbych